Quiz om tyggegummialkoholer

### Om quizzen

Gennem jeres arbejde med at hjælpe tyggegummifabrikanten har I fået meget kemisk viden, som I ikke havde tidligere. For at repetere stoffet og få overblik over, hvad I har lært, skal I nu lave en quiz til jeres klassekammerater med udgangspunkt i tyggegummialkoholerne. I kan fx bruge Quizlet, Jeopardylabs eller Google Analyse. [Læs mere om værktøjerne her](https://cfu.kp.dk/gymnasium/it-vaerktoejer/). Kahoot er ikke velegnet, da quizzerne besvares på forskellige tidspunkter.

Sørg for, at I har en plan for at finde ud af, hvilken gruppe der klarer sig bedst i jeres quiz.

Quizzen skal indeholde otte-ti spørgsmål. Før I giver den til resten af klassen, skal den afprøves af en anden gruppe, der giver respons på spørgsmålene.

## Planlægning

Beslut, hvornår I lægger gruppemøderne. De skal ligge på følgende måde:

* Gruppemøde 1 skal afholdes inden 3/11
* Gruppemøde 2 skal afholdes mellem 3/11 og 6/11
* Gruppemøde 3 skal afholdes mellem 7/11 og 9/11
* Frivillig spørgetime 10/11 kl. 17
* Gruppemøde 4, hvis der skal rettes i quizzer efter spørgetimen
* Individuel besvarelse af quizzer skal ske inden 14/11
* Quizmastere finder vindere inden 16/11
* 16/11: Modul 1 – synkront

## Plan for quiz-forløbet

**Gruppemøde 1 (60 min.)**

Vælg quizværktøj.

Lav spørgsmålene til jeres quiz, og sæt dem ind i quizværktøjet.

Læg link til jeres quiz der, hvor jeres lærer har givet jer besked om at lægge det.

Udfyld logbogen.

**Gruppemøde 2 (45 min.)**

Peer feedback på quiz: Gruppe 1 afprøver gruppe 2's quiz og skriver kommentarer til den, gruppe 2 afprøver gruppe 3's quiz og skriver kommentarer til den osv. Hav særligt fokus på kemisk fagsprog og på, om spørgsmålene er entydige.

Udfyld logbogen.

**Gruppemøde 3 (30 min.)**

Ret jeres quiz efter de kommentarer, I har fået. Skriv eventuelle spørgsmål til læreren ned.

Vælg et gruppemedlem som quizmaster. Quizmasteren skal senere finde ud af, hvem vinderne af quizzen er.

Udfyld logbogen.

**Frivillig spørgetime – synkron (30 min.)**

Stil jeres spørgsmål til læreren.

Gruppemøde 4 efter behov – hvis der skal rettes mere i quizzerne.

**Individuelt (60 min.)**

Besvar alle gruppers quizzer.

Inden modul 1: Gruppens quizmaster finder ud af, hvem der kom på første-, anden- og tredjepladsen.

**Modul 1 – synkront (30 min.)**

Grupper præsenterer, hvem er kommet på første-, anden- og tredjepladsen i deres quiz.

Kåring af en samlet vinder.